Søren W. Johansson

Søren Wulff Johansson ved sin død Søren Jens Johansson, tidligere Søren Linnemand Johansson (født 26. august 1971 i Hals, Nordjylland, død 9. august 2020 i Borup) var en dansk atlet (tikæmper). Han var medlem af atletikklubben Aalborg AK indtil 1989, Trongårdens IF 1991-92, Sparta Atletik (1993) og endelig Københavns IF (1994-95).

Doping
Søren Wulff Johansson var den første danske idrætsudøver, som blev udelukket fra sin sport på livstid pga. en dopingdom.

Johansson blev første gang taget positiv for doping i 1989, og blev idømt to års karantæne for brug af anabolske steroider.
I 1995 blev han taget med en positiv dopingprøve anden gang, også denne gang for brug af anabolske steroider og blev udelukket på livstid.

Den 22. oktober 2000, kom det frem at Johansson i 1989, kort inden afrejsen til NM, fik et tilbud af landstræneren i mangekamp Jens B. Christensen: "Hvis du tager doping, så sig det nu, og du kan blive hjemme, uden yderligere konsekvenser." Dette hævdede Johansson, i et interview i DR TV Sporten. Jens B. Christensen, medlem i Anti-Doping Danmark og formand for Team Danmarks repræsentantskab, bekræftede oplysningerne uden at sagen fik konsekvenser for ham. Tilbuddet blev givet, fordi dansk atletik ikke ønskede at blive tilsværtet i en eventuel dopingskandale. Johansson fortalte i samme interview, hvordan han i flere år havde dopet sig, og at det skulle være sket sammen med sprinteren Claus Hirsbro, der netop var blevet testet positiv for anden gang og kort efter fik en livsvarig doping-karantæne. Hirsbro reagerede vredt og afviste beskyldningerne og kalde Johansson for "lystløgner". 

Johansson vandt to danske mesterskaber samt to juniormesterskaber. 

Under udelukkelsen var Johansson maratonløber på motionsniveau. Danmarks Idræts-Forbund’s dopingnævn hævede per 26. september 2011 delvist Johanssons livsvarige udelukkelse. Han havde efter 16 år ansøgt om at få virke som ungdomstræner i sin hjemby Aalborg. En ansøgning som dopingnævnet imødekom ved delvist at hæve udelukkelsen således, at han blev berettiget til at fungere som ungdomstræner i dansk atletik.

Familie og karriere
Han fik tre børn, sønnen Mikkel som tilhører den danske sprinterelite og datteren Savannah der har sat danske ungdomsrekorder i hammerkast.

Han var uddannet merkonom fra Aalborg Handelsskole, arbejdede indenfor salg af medicinalprodukter og boede I Braunschweig, Tyskland en årrække.
Han forsvandt i august 2020 og blev først fundet efter 10 dage siddende i sin bil i Borup Skov. Obduktionen viste senere, at han pludselig var blevet ramt af en blodprop i hjertet.

Danske mesterskaber 
  1995 Tikamp 7154p
  1994 Femkamp 3692p
  1993 Hold
  1991 Hold
Junior
  1993 Kuglestød-inde 14,19
  1992 Tikamp 6982 p

Personlige rekorder 
 100 meter: 11.03, -0.8, Reykjavik, 2. august 1994
 200 meter: 22.25, +0.0, Lyngby Stadion, 1994
 400 meter: 49,35, Alingsås, Sverige, 3. juni 1994
 110 meter hæk: 14,67 1995 /14,7h, Skovdalen Atletikstadion, Ålborg, 3. juni 1995
 Længdespring: 7.24 -0.3 Høje Bøge Stadion, Svendborg, 3. september 1994
 Højdespring: 2.04 Malmø, 16. maj 1994
 Kuglestød: 14,67 Århus Stadion, juni 1994 (inde: 14,19 1993)
 Diskoskast: 44,52 1995 Randers 4. juni 1995
 Spydkast: 58,82 1995 Friberg, Tyskland 14 juni 1992
 Femkamp: 3616 point Høje Bøge Stadion, Svendborg, 3. september 1994.
 Tikamp: 7154 point Randers 3.-4. juni 1995 (Serie:11,18(+0,6)-702(+0,3)-13,72-1,88-50,35-14,7(+0,2)-42,52-3,80-51,42-4,59,29)

Referencer

Eksterne kilder/henvisninger 
 Trongårdens Idræts Forenings hjemmeside 
 Sparta Atletiks hjemmeside 
 Københavns Idræts Forenings hjemmeside

Mangekæmpere fra Danmark
Atleter fra Københavns IF
Atleter fra Trongårdens IF
Atleter fra Sparta Atletik
Atleter fra Aalborg AK
Dopingsager i atletik
Danske sportsudøvere udelukket for livstid
Personer fra Aalborg